open-index/open-wikipedia-markdown huggingface dataset:
Չադ Սմիթ

**Չադ (Չեդ) Գեյլորդ Սմիթ** ( ծնվել է 1961 թվականի հոկտեմբերի 25-ին, ԱՄՆ-ի Մինեսոտա նահանգի Սեյնթ Փոլ քաղաքում), Red Hot Chili Peppers ռոք-խմբի թմբկահար։ 2008 թվականից դարձել է Chickenfoot խմբի անդամ։

RHCP-ի անդամ է դարձել այն ժամանակ, երբ հեռացել է Ջեք Այրոնսոնից (Jack Irons)` խառնաշփոթի և խանգարումների պատճառով, որն առաջացել էր Հիլլել Սլովակի մահից հետո։ 1993 թվականին նա թողարկեց «Red Hot Rhythm Method» տեսաուղեցույցը եռանդուն թմբկահարների համար։

## Կենսագրություն

Սմիթը մեծացել է Միչիգան նահանգի Բլումֆիլդ-Հիլս քաղաքում, սովորել է Անդովեր և Լասեր միջնակարգ դպրոցներում։ Իր ուսումնասիրություններից հետո՝ 1980 թվականին, նա պատահական սկսեց աշխատել, միաժամանակ նվագելով տարբեր խմբերում, որոնց անվանումները հիմնականում սկսվում էին Տ տառով՝ Տիլթ, Տիրանթ, Տերենս, Ի-Տրայեն։ Խմբերից մեկը, Տոբի-Ռեդը, կատարեց ձայնագրություն և հռչակվեց Կանզասում։ Հետո Չադը գնաց Լոս-Անջելես, որտեղ էլ միացավ Red Hot Chili Peppers-ի կոլեկտիվին։ Ինչպես ասվել է Էնտոնի Քիդիսի «Scar Tissue» ինքնակենսագրական գրքում, նա Չադի առաջին լսումներից հետո ասել է, որ նա կարող է միանալ խմբին, եթե սափրի գլուխը, այդպես ստուգում էր նրա նվիրվածությունը խմբի հանդեպ, բայց հիմնականում Էնտոնիին ուղղակի դուր չէր գալիս նրա սանրվածքը, ավելի շատ համապատասխանում էր ռոք-ն-ռոլի ոճին և չէր համադրվում խմբի իմիջի հետ, փանկ-ֆանք ոճով էր։ Հաջորդ օրը Սմիթը վերադարձել էր նույն սանրվածքով, բայց Քենդիսը նրան չէր հեռացրել, որովհետև տպավորվել էր նրա համառությամբ։ Վճռականությունը Սմիթի դեմ կապված սանրվածքի հետ հիմնականում բացատրվում էր նրանով որ, նա անհարմար էր զգում կապված ճաղատության հետ, սկսած ճակատի տարածքում, դրանով էլ բացատրում է այն փաստը, որ նա գրեթե միշտ կրում է գլխարկ։

Չադ Սմիթը 1994 թվականին ամուսնացել է Մարիա Ջոնի հետ, 1997 թվականին ծնվեց նրանց համատեղ երեխան Մենոն Ջոնը։ Չադը ուներ նաև 3 երեխա՝ Ջասթինը (ծնված 1998 թվականին), Ավան (ծնված 2000 թվականին), և Քոուլը(ծնված 2005 թվականին)։ Չադը և Մարիան բաժանվեցին, բայց 2004 թվականի մարտի 8-ին, Բագամիի Աբակոս նահանգի Հոուփթաուն քաղաքում, նա կրկին ամուսնացավ Նենսիի հետ, ով մասնագիտությամբ ճարտարագետ էր։ Չադը ազատ ժամանակ զբաղվում էր ստորջրյա լողով, բեյսբոլով, բասկետբոլով և մրցարշավով։ Ինչպես նաև նա ապրում է Իսպանական տանը ` 1929 թվականին ստեղծված շենքերում, որտեղ նրա հետ միասին ապրում էին Քերի Գրանտը և Ռենդոլֆ Սքոթը։ Գլեն Խյուզը, Deep Purple խմբի նախկին վոկալիստը, 2005 թվականի վերջից մինչև 2006 թվականի սկիզբը «Տան ստուդիայում» ձայնագրեց Չադի ալբոմը։

Թեև Չադը հայտնի է որպես Red Hot Chili Peppers խմբի թմբկահար, սակայն նրա նվագածը կարող ենք լսել Red Hot Chili Peppers խմբից բացի այլ ալբոմներում։
Նա նույնպես դադարեց իր աշխարհիկ շրջագայությունը, և ակտիվ կերպով վարպետական դասընթացներ սկսեց ամենաեռանդուն թմբկահարներից մեկի՝ Deep Purple խմբի Իեն Փեյսի հետ։

Այս պահի դրությամբ Չադ նվագում է «Chickenfoot» խմբում, Van Halen խմբի նախկին անդամների հետ՝ Սեմ Հագարի և Մայքլ Էնտոնիի։

## Աղբյուրներ
* Chad Smith на playdrums.ru
* Chad Smith հարցազրույց ռուսերենով (տեսահոլովակ) 

## Ծանոթագրություններ

Կատեգորիա:Երաժիշտներ այբբենական կարգով
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի թմբկահարներ
Կատեգորիա:Ամերիկացի երաժիշտներ
Խադի Սիլլա

**Խադի Սիլլա** (), ), սենեգալցի բանաստեղծուհի, սցենարիստ, ռեժիսոր։

Սովորել է բարձրագույն դպրոցում։ Ավելի ուշ Փարիզի համալսարանում սովորել է փիլիսոփայություն։ Զբաղվում է անգրագետ միգրանտներով, ովքեր Աֆրիկայից գնում են Փարիզ։

Դակարի համալսարանում դասավանդել է գերմաներեն (Cheikh Anta Diop University)։

## Ստեղծագործություն
Իր ուսանողական տարիներին նա հետաքրքրվել է գրական ստեղծագործություններով։ Ավելի ուշ նա դառնում է աֆրիկացի կին-կինոգործիչներից մեկը։

;Վեպեր
**Le Jeu de la Mer* [The Game of the Sea]. Paris: L'Harmattan, 1992. ISBN 2-7384-1563-6

;Ֆիլմեր
**An Open Window*
**Les Bijoux*-(1997), Կարճամետրաժ
**Colobane Express* (1999), վեվերագրական-դրամա Սենեգալի ավտոբուսների ուղևորների մասին 
**Une fenêtre ouverte* (2005), կարճ վավերագրական (52 րոպե)

«Բաց պատուհան» ֆիլմը Մարսելի (FID) միջազգային կինոթառատոնում ստացել է լավագույն առաջնելույթ ֆիլմը, իսկ «Լռակյաց մենախոսություն» ֆիլմը արժանացել է մի շարք միջազգային մրցանակների։

## Ծանոթագրություններ

## Արտաքին հղումներ
* Khady Sylla

Կատեգորիա:Սենեգալցի կին գրողներ
Կատեգորիա:20-րդ դարի վիպասաններ
Կատեգորիա:Փարիզի համալսարանի շրջանավարտներ
Կատեգորիա:20-րդ դարի կին գրողներ
Կատեգորիա:Սենեգալցի սցենարիստներ
Կատեգորիա:Սենեգալցի ռեժիսորներ
Կատեգորիա:Սենեգալցի կին կինոռեժիսորներ
Կատեգորիա:Ֆրանսալեզու գրողներ
Վերվեն

**Վերվեն** (), Ֆրանսիայի հյուսիսում գտնվող քաղաք, որը մտնում է Պիկարդիա երկրամասի կազմի մեջ, և Էնա գավառի մասն է հանդիսանում։ Քաղաքի շրջանը հանդիսանում է Վերվենը։ Քաղաքը գտնվում է Լան քաղաքից 37 կմ դեպի հյուսիս-արևելք։

Քաղաքի բնակչությունը ըստ 2012 թվականի մարդահամարի տվյալներով կազմել է 2561 մարդ։

## Տեսարժան վայրեր
* Նոտր Դամի եկեղեցին, որը գործել է X—XIII դարերին 
200px|thumb|left|Նոտր Դամի եկեղեցին

## Տնտեսություն
Զբաղված բնակչության կառուցվածքը.
* գյուղատնտեսություն — 1,4 %
* արդյունաբերություն — 24,9 %
* շինարարություն — 2,6 %
* առևտուր, տրանսպորտ և ծառայությունների ոլորտ — 35,1 %
* պետական և տեղական ինքնակառավարման ծառայություններ — 36,0 %

Անաշխատունակների մակարդակը (2011 թվականին) — 21,2 % (ամբողջ Ֆրանսիայում — 12,8 %, Էնայի գավառում — 15,9 %)։
1 մարդու տարեկան եկամուտը, եվրոյով (2011 թվական) — 17 552 (ամբողջ Ֆրանսիայում — 25 140, Էնայի գավառում — 21 148)։

## Ժողովրդագրություն
**Բնակչության թվի դինամիկան**


Colors=
 id:lightgrey value:gray(0.8)
 id:darkgrey value:gray(0.6)
 id:sfondo value:rgb(1,1,1)
 id:barra value:rgb(0.8,0.75,0.6)

ImageSize = width:450 height:300
PlotArea = left:50 bottom:30 top:20 right:10
DateFormat = x.y
Period  = from:0 till:4000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
 bar:1793 text:1793
 bar:1831 text:1831
 bar:1851 text:1851
 bar:1876 text:1876
 bar:1901 text:1901
 bar:1926 text:1926
 bar:1954 text:1954
 bar:1975 text:1975
 bar:1990 text:1990
 bar:1999 text:1999
 bar:2006 text:2006
 bar:2012 text:2012

PlotData=
 color:barra width:20 align:left
 bar:1793 from:0 till:3100
 bar:1831 from:0 till:2555
 bar:1851 from:0 till:2704
 bar:1876 from:0 till:3102
 bar:1901 from:0 till:3298
 bar:1926 from:0 till:3151
 bar:1954 from:0 till:2731
 bar:1975 from:0 till:2916
 bar:1990 from:0 till:2663
 bar:1999 from:0 till:2653
 bar:2006 from:0 till:2685
 bar:2012 from:0 till:2561



## Վարչակազմ
Քաղաքապետի պաշտոնը 2008 թվականից զբաղեցնում է Ժան Մարկ Պրինսը (Jean-Marc Prince)։

## Անվանի մարդիկ
* Մարկ Լեկարբո (1570—1641) — XVII դարի ֆրանսիացի օրենսգետ, ճանապարհորդ, գրող, բանաստեղծ և պատմաբան

## Տես նաև
* Ֆրանսիայի շրջանների ցանկ

## Ծանոթագրություններ

## Աղբյուրներ
* Վիճակագրության ազգային ինստիտուտ Վերվեն
* [Մունիցիպալիտետի ընտրությունների արդյունքներ 2014 թվական](http://www.interieur.gouv.fr/Elections/Les-resultats/Municipales/elecresult__MN2014/(path)/MN2014/002/002789.html)

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լինիք Փրինսլու

**Լինիք Փրինսլու** (, ), հարավաֆրիկացի հեռացատկորդ։

## Կենսագրություն
Լինիք Փրինսլուն ծնվել է 1991 թվականի մարտի 30-ին։

Նրա ամենաերկար ցատկը կազմել է 6,81 մետր, որը կայացել է 2013 թվականին Սթելենբոս քաղաքում։

## Մրցանակներ

## Ռեկորդներ

## Ծանոթագրություններ

## Արտաքին հղումներ
* 

Կատեգորիա:Հարավաֆրիկացի մարզիկներ
Անդրե Գոմեշ

**Անդրե Ֆիլիպե Տավարեշ Գոմեշ** (, ), պորտուգալացի ֆուտբոլիստ, կիսապաշտպան։ Հանդես է գալիս կատալոնական «Բարսելոնա» ֆուտբոլային ակումբում և Պորտուգալիայի ֆուտբոլի ազգային հավաքականում։

## Ակումբային կարիերա
Պրոֆեսիոնալ ակումբային կարիերան սկսել է 2012 թվականի հուլիսի 28-ին պորտուգալական «Բենֆիկայում»։ 2012-2013 մրցաշրջանում հանդես է եկել «Բենֆիկայի» մեկնարկային կազմում։ «Բենֆիկայում» մասնակցել է 14 խաղի և դարձել 2 գոլի հեղինակ։ Ըստ պայմանագրի՝ «Բենֆիկայում» մնացել է 2012-2015 թվականներին, բայց այդ տարիների ընթացքում վարձավճարով հանդես է եկել «Բենֆիկա Բ»-ում և «Վալենսիայում»։ 2015 թվականին տեղափոխվել է «Վալենսիա», որպես հիմնական խաղացող։ 78 խաղում խփել է 8 գոլ, կատարել նույնքան գոլային փոխանցում։ 2016 թվականի հուլիսի 21-ին նրան «Վալենսիա»-ից գնել է Բարսելոնան 35 միլիոն եվրոյով։

«Բարսելոնայի» հետ պայմանագիր կնքած պորտուգալացի կիսապաշտպան Անդրե Գոմեշի տրանսֆերի գինը կատալոնական ակումբը սահմանել է 100 միլիոն եվրո։

= Կարիերան հավաքականում =
Անդրեն հանդես է եկել Պորտուգալիայի երիտասարդական հավաքականում։ Մինչև 20 տարեկանների հավաքականում մասնակցել է երիտասարդականների աշխարհի առաջնությանը։ 2013 թվականի փետրվարի 6-ին Գոմեշին հրավիրեցին մեծահասակների հավաքական։

## Ակումբային վիճակագրություն

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Բոավիշտայի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Եվրոպայի չեմպիոններ
Մանուկ Մանուկյան (երաժիշտ)

**Մանուկ Թորոսի Մանուկյան** (), հայ երաժշտագետ։ Երաժշտագիտության թեկնածու (1969)։

## Կենսագրություն
Մանուկ Մանուկյանը ծնվել է Բուխարեստում։ 1948 թվականին հայրենդարձել է։ 1953 թվականին ավարտել է Երևանի երաժշտական ուսումնարանը, 1958 թվականին՝ Երևանի կոնսերվատորիան։ 1959-1980 թվականներին աշխատել է ՀՀ ԳԱԱ արվեստի ինստիտուտում։ 1956-1980 թվականներին մասնակցել է երաժշտական բանահավաքչության, բազմաթիվ գիտարշավների, միաժամանակ, դասավանդել է Երևանի տարբեր երաժշտական ուսումնարաններում, Գյումրիի մանկավարժական ինստիտուտում, 1980 թվականից Հայկական պետական մանկավարժական համալսարանում։

Ուսումնասիրությունները վերաբերում են հայ երաժշտության պատմության, ժողովրդական և աշուղական երգարվեստի խնդիրներին։

## Երկեր
* Անտոն Մայիլյան «Կյանքն ու գործունեությունը», Երևան, 1965։
* «Ժողովրդական ավետիսներ», Էջմիածին, 1995։
* «Ջիվանի. Ձայնագրյալ երգարան», Երևան, 1998։
* «Սիմոն Հովհաննիսյան», Երևան, 2000։
* Гусаны Армении, Москва, 1977.
*

## Ծանոթագրություններ

Կատեգորիա:1924 ծնունդներ
Կատեգորիա:Բուխարեստ քաղաքում ծնվածներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ երաժիշտներ
Կատեգորիա:Հայ երաժշտագետներ
Կատեգորիա:Հունիսի 5 ծնունդներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Վերդիյի

**Վերդիյի** (),  համայնք Ֆրանսիայում՝  Պիկարդիա երկրամասի Էնա գավառում։ Մտնում է Շատո Տիերի կանտոնի կազմի մեջ։ Համայնքի շրջանն է հանդիսանում Շատո Տիերին։

Համայնքի INSEE ծածկագիրն է 02781։

## Բնակչություն
Համայնքի բնակչությունը ըստ 2010 թվականի մարդահամարի տվյալների կազմել է 436 մարդ։ 

## Տնտեսություն
2010 թվականին 296 մարդկանցից (15—64 տարեկան) 236-ը եղել են առավել ակտիվ տնտեսվարողներ, 60-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 79,7 %, 1999 թվականին եղել է 76,9 %)։ 236 ակտիվ մարդկանցից 215-ը աշխատել են տարբեր ձեռնարկություններում (114 տղամարդ և 101 կին), անաշխատունակների թիվը կազմել է 21 մարդ (9 տղամարդ և 12 կին)։ 60 ոչ ակտիվ քաղաքացիներից 18-ը եղել են կամ աշակերտ կամ էլ ուսանող, 31-ը եղել են թոշակառու, 11-ը եղել են ոչ ակտիվ այլ պատճառներով։

## Տես նաև
* Ֆրանսիայի շրջանների ցանկ

## Աղբյուրներ
* Վիճակագրության ազգային ինստիտուտ. Վերդիյի 

## Ծանոթագրություններ

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Սոնա Ղարիբյան

**Սոնա Ռուդոլֆի Ղարիբյան** (), ՀՀ պետական գործիչ, ՀՀ վերահսկիչ պալատի խորհրդի անդամ։

## Կրթություն
* 1987-1993 թթ. - սովորել և ավարտել է Հայաստանի պետական ճարտարագիտական համալսարանը՝ ինժեներ-էլեկտրամեխանիկի որակավորմամբ։
* 1991-1992 թթ. - սովորել և ավարտել է «Գիտելիք» ընկերության «Հաշվապահական հաշվառումը կոոպերատիվներում և փոքր ձեռնարկություններում» դասընթացը։
* 1997-2001 թթ. - սովորել և ավարտել է Հայաստանի Հանրապետության կենտրոնական բանկի ուսումնական կենտրոնի դասընթացները։
* Վերապատրաստվել է Ղրղզստանում, Լեհաստանում, Ավստրիայում, Սլովենիայում, Ֆրանսիայում, Նիդեռլանդներում և Եգիպտոսում։

## Աշխատանքային գործունեությունը
* 1986-1991 թթ. - աշխատել է «Նեյտրոն» գործարանում՝ որպես էլեկտրամոնտաժող։
* 1992-1994 թթ. - ՀՀ մշակույթի նախարարության ժողովրդական գործիքների անսամբլի գլխավոր հաշվապահ։
* 1994-1995 թթ. - աշխատել է «Անուշ-99» ՍՊԸ-ում՝ որպես գլխավոր հաշվապահ։
* 1995-1998 թթ. - Հայաստանի բանկերի ասոցիացիայի գլխավոր հաշվապահ։
* 1998-2008 թթ. - Հայաստանի Հանրապետության կենտրոնական բանկի ֆինանսական վերահսկողության վարչության 1-ին բաժնի պետ։
* 2008-2014 թթ. - Հայաստանի Հանրապետության ֆինանսների նախարարությանի ֆինանսական վերահսկողության տեսչության պետ։
* 2011 թվականից – Վարդգես Պետրոսյանի անվան թիվ 51 հիմնական դպրոցի հոգաբարձուների խորհրդի անդամ։
* 2015 թ. փետրվարի 16-ին ՀՀ Նախագահի հրամանագրով նշանակվել է Հայաստանի Հանրապետության վերահսկիչ պալատիի խորհրդի անդամ՝ մինչև 2016 թվականի նոյեմբերի 15-ը պաշտոնավարման ժամկետով։

Ամուսնացած է, ունի երկու դուստր։ Հայաստանի հանրապետական կուսակցության խորհրդի անդամ է։

## Ծանոթագրություններ

Կատեգորիա:1969 ծնունդներ
Կատեգորիա:Օգոստոսի 13 ծնունդներ
Կատեգորիա:Երևան քաղաքում ծնվածներ
Կատեգորիա:ՀՊՃՀ շրջանավարտներ
Կատեգորիա:ՀՀ վերահսկիչ պալատի խորհրդի անդամներ
Կատեգորիա:Հայ ֆինանսիստներ
Կատեգորիա:ՀՀԿ անդամներ
Կատեգորիա:Հայ քաղաքական գործիչներ
Կատեգորիա:Հայ պետական գործիչներ
Բանդոլ

**Բանդոլը** () լարային երաժշտական գործիք է, որն օգտագործվում է Տրինիդադ և Տոբագոում։ Պատրաստվում է փայտից և ունի կրկնակի լարեր։ Տեսքով նման է այլ կսմթային երաժշտական գործիքների (մանդոլին, կիթառ)։ Ունի չորս լար, որոնք կրկնակի լարերի հետ կազմում են ութ։ Սովորաբար լարերը պատրաստվում են նիլոնից։ Գործիքը օգտագործվում է տրինիդադյան պարանգ երաժշտության մեջ։ Պարանգ երաժշտություն է համարվում Տրինիդադ և Տոբագոյում առաջացած երաժշտական ոճը, որը միաժամանակ համարվում է աֆրիկական, ամերիկյան հնդկացիների երաժշտության և իսպանական երաժշտության խառնուրդը։

## Արտաքին հղումներ
* Bandol  at the Stringed Instrument Database

Կատեգորիա:Լարային երաժշտական գործիքներ
Կատեգորիա:Ազգային երաժշտական գործիքներ
Նավակում (նկար, Մանե)

**Նավակում** (,), ֆրանսիացի նկարիչ Էդուարդ Մանեի կտավը՝ նկարված 1874 թվականին։ Այժմ այն պահվում է Նյու Յորքի Մետրոպոլիտեն թանգարանում։

## Պատմություն
«Նավակում» կտավը ստեղծվել է 1874 թվականի ամռանը, որը Մանեն անցկացրել է Փարիզի հյուսիս-արևմուտքում գտնվող Ժենվիլյե արվարձանում՝ Արժանտյոյից ոչ հեռու, որտեղ էլ ապրում էր Կլոդ Մոնեն իր ընտանիքով։

Նկարը ցուցադրվել է 1879 թվականին Փարիզի սալոնում, որտեղ 1500 ֆրանկով այն ձեռք է բերել հավաքորդ Վիկտոր Անտուան Դեֆոսեն ()։ 1895 թվականի մայիսին կտավը Դեֆոսենից 25,000 ֆրանկով գնել է Պոլ Դյուրան-Ռյուելը (Paul Durand-Ruel) և նույն թվականի սեպտեմբերին էլ 55,000 ֆրանկով վաճառել Նյու Յորքի ձեռնարկատեր և հավաքորդ Հենրի Օսբորն Հեվեմայերին (Henry Osborne Havemeyer)։ Վերջինիս մահից հետո՝ 1907 թվականին, նկարը մնաց նրա կնոջը, նրա մահից հետո էլ՝ 1929 թվականին, կտակի համաձայն, փոխանցվեց Մետրոպոլիտեն թանգարանին։

## Նկարագրություն
Կտավում պատկերված են տղամարդ և երիտասարդ կին՝ նստած առագաստանավում։ Տղամարդը նստած է նավեզրի մոտ՝ ղեկի առաջ, և ձախ ձեռքով կառավարում է այն։ Կինը կիսահենված է նավակի եզրին։ Նկարը այնպես է մտածված, որ կերպարները առավելագույնս մոտեցված են հանդիսատեսին՝ շնորհիվ այն բանի, որ նավակի առաջամասը նկարում պատկերված չէ. երևում են միայն հետնամասը և առագաստի մի փոքր հատված։ Այդպիսով՝ հանդիսատեսի մոտ այնպիսի տպավորություն է առաջանում, որ ինքը գտնվում է նավակում։

Նավակի հետևում երևում է կապույտ-փիրուզագույն ջուրը, որը կազմում է կտավի ֆոնը։ Գունային բաց երանգների օգտագործումը օգնում է փոխանցելու օդի թարմությունն ու թափանցիկությունը։ Կտավը իմպրեսիոնիստական ոճով է. փոխանցում է շարժման զգացողություն, միաժամանակ ընդգծում կերպարների և շրջապատող միջավայրի միասնությունը։

Մանեի ստեղծագործությունն ուսումնասիրողները կարծում են, որ տամարդու բնորդը նկարչի կնոջ եղբայրն է՝ Ռոդոլֆ Լեենհոֆը (Rodolphe Leenhoff): Թե ով է պատկերված կնոջ համար բնորդ եղել, պարզ չէ, չնայած կան ենթադրություններ, որ նա նկարչի առաջին կինն է՝ Քամիլա Դոնսյեն (Camille Doncieux):

## Արձագանքներ
Նկարչուհի Մերի Կեսսետը, ով խորհուրդ է տվել հավաքորդ Հեվեմայերին գնել այս նկարը, այն անվանել է գեղանկարչության վերջին խոսք ():

## Ծանոթագրություններ

## Արտաքին հղումներ
* Կտավը Մետրոպոլիտեն թանգարանում

Կատեգորիա:1874 նկարներ
Կատեգորիա:Էդուարդ Մանեի նկարներ
Կատեգորիա:Մետրոպոլիտեն թանգարանի նկարներ
Կատեգորիա:Նկարներ այբբենական կարգով
Բասոլիա

Բասոլիան (ուկրաիներեն՝Басо́ля, լեհերեն՝basy, basetla ) լարային երաժշտական գործիք է, որը օգտագործվում է Ուկրաինայում և Լեհաստանում։ Դիապազոնով այն բավականին ցածր է շատ նման է թավջութակի, սակայն ունի 3 լար և տեսքով ավելի կոպիտ է։ Տեսքի կոպտությունը կախված է այն փաստից, որ գործիքը միշտ պատրաստվել է ձեռքով և ոչ պրոֆեսսիոնալ եղանակով։

Գործիքը լարվում է կվինտաներով։

Ուկրաինայում գոյություն ունեն բասոլիայի երեք տեսակ՝
* երեք լարանի, նվագվում է առանց աղեղի՝ կսմթային եղանակով
* չորս լարանի, նվագվում է աղեղով ( Կենտրոնական Ուկրաինա)
* հինգ լարանի, նվագվում է փայտով՝ հարվածելով լարերին (Տրանսկարպատիայի շրջան)

Գործիքը հիմնականում օգտագործում է ուկրաինական ազգային երաժշտության մեջ, սակայն վերջին տարիներին օգտագործումը անկում է ապրել և զիջել է իր տեղը սովորական թավջութակին, իսկ Լեհաստանում այն փոխարինվել է ակորդիոնով։ Ժամանակին այն կազմել է հարսանեկան երաժշտության անբաժան մասնիկը։

## Աղբյուրներ
* Humeniuk, A. - *Ukrainski narodni muzychni instrumenty* - Kiev: Naukova dumka, 1967
* Mizynec, V. - *Ukrainian Folk Instruments* - Melbourne: Bayda books, 1984
* Cherkasky, L. - *Ukrainski narodni muzychni instrumenty* // Tekhnika, Kiev, Ukraine, 2003 - 262 pages. ISBN 966-575-111-5

Կատեգորիա:Լարային երաժշտական գործիքներ
Կատեգորիա:Ազգային երաժշտական գործիքներ
Քեդդի Աձուբա

**Քեդդի Աձուբա** (, ), փաստաբան, հաղորդավար, լրագրող և Կոնգոյի Դեմոկրատական Հանրապետությունում կանանց իրավունքների իրավաբան։

## Կենսագրություն
Սովորել է Բուկավուի պետական համալսարանում՝ ստանալով հանրային իրավունքի մասնագետի որակավորում։

Քեդդի Աձուբան ծնվել է 1981 թվականի ապրիլի 5-ին, Հարավաֆրիկյան Հանրապետության Բուկավու քաղաքում։ 
Նա դատապարտում է կանանց և աղջիկների խոշտանգումները և իրավունքների խախտումները Կոնգոյում և խթանում է նրանց վերաինտեգրմանը հասարակության մեջ։

## Մրցանակներ
Արժանացել է «Տարվա կին» միջազգային մրցանակի և Աոստե միջազգային խորհրդի 35 000 եվրո արժողությամբ մրցանակին։ 2014 թվականին արժանացել է «Աստուրիայի արքայադստեր մրցանակին»։

## Ծանոթագրություններ

## Արտաքին հղումներ
* Caddy Adzuba, "En defensa de las niñas violadas", *El País*, 7 de septiembre de 2014.

Կատեգորիա:Լրագրողներ այբբենական կարգով
Կատեգորիա:Կանանց իրավունքների իրավապաշտպաններ
Կատեգորիա:Կին իրավապաշտպաններ
Չեդ Լինդբերգ

**Չեդ Թայլեր Լինդբերգ** (, ), ամերիկացի դերասան։

## Կենսագրություն
Չեդ Թայլեր Լինդբերգը ծնվել է 1976 թվականի նոյեմբերի 1-ին, Ամերիկայի Միացյալ Նահանգների Վաշինգտոն նահանգի Մաունտ Վերնոն քաղաքում։ Սովորել է Մաունտ Վերնոն համալսարանում։ 1995 թվականին ուսումն ավարտելուց հետո եկել է Հոլիվուդ։

## Կարիերա
Չեդը իր առաջին դերը խաղացել է 1995 թվականին «Ազատ ծնվածը» գեղարվեստական ֆիլմում։ Հետագայում դերասանը մասնակցություն է ունեցել տարբեր ֆիլմերում և սերիալներում, ինչպիսիք են «Ֆորսաժ»-ը (Ջեսսի դերում) և «Գերբնականները» հեռուստասերալում (Էշայի դերում)։ Դերասանին հայտնիություն է բերել նաև «Ես թքում եմ ձեր գերեզմաններին» ֆիլմում կերտած գլխավոր դերը։

2009 թվականին Չեդ Լինդբերգը դարձել է «My Big Break» վավերագրական ֆիլմի հերոսը։

## Ֆիլմագրություն
### Ֆիլմեր
* *«[[Արագընթաց Գարին]]»* (1998)
* *«[[Հոկտեմբերյան երկինք]]»* (1999)
* *«[[Ֆորսաժ (ֆիլմ)|Ֆորսաժ»]]* (2001)
* *«[[Նորեկը]]»* (2002)
* *«[[Վերջին սամուրայը (ֆիլմ, 2003)|Վերջին սամուրայը»]]* (2003)
* *«[[Ես թքում եմ ձեր գերեզմաններին]]»* (2010)
* *«[[Ես, Ալեքս Քրոսսն եմ]]»* (2012)

### Հեռուստասերիալներ
* *«[[Գերբնականները]]»* (2006)
* *«[[Անիշխանության զավակները]]»* (2009)
* *«[[Թիկնոց (հեռուստասերիալ)|Թիկնոց»]]* (2011)
* *«[[Մտածել ինչպես հանցագործը]]»* (2011)
* *«[[Կասլ (հեռուստասերիալ)|Կասլ»]]* (2012)

## Ծանոթագրություններ

## Արտաքին հղումներ
* 
* Հաշիվը RottenTomatoes.com կայքում
* Հաշիվը MetaCritic.com կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Հրիթիկ Ռոշան

**Հրիթիկ Ռոշան** (հինդի` हृथिक रोशन, ամբողջ անունը` Հրիթիկ Նագրաթհ Ռոշան, ), հնդիկ կինոդերասան։ Բազմիցս արժանացել է Filmfare Awards մրցանակի՝ տղամարդու լավագույն դերի համար։ Հնդկական կինոյի սեքս-խորհրդանիշ համարվող դերասաններից մեկն է։

## Կենսագրություն
Հրիթիկ Ռոշանը ծնվել է հինդուիստական ընտանիքում։ Նրա հայրը դերասան և ռեժիսոր Ռաքեշ Ռոշանն է, իսկ հորեղբայրը՝ կոմպոզիտոր Ռաջեշ Ռոշանը։ Մայրական կողմից նրա պապը ռեժիսոր Ջ. Օմ Պրակաշն է։

Մանկության տարիներին Հրիթիկ Ռոշանը մեծանում էր բարդույթներով՝ կակազելու և իր արտաքին տեսքի համար, քանի որ նրա աջ ձեռքն ունի երկու բթամատ (պոլիդակտիլիա)։ 14 տարեկանում հատուկ բուժում անցնելուց հետո՝ խոսքի հետ կապված խնդիրները լուծվեցին։ Նա ավարտել է Բոմբեյի շոտլանդական դպրոցը։

Առաջին անգամ ֆիլմում նկարահանվել է 1980 թվականին, երբ դեռ երեխա էր։ Նրա մեծահասակ տարիների կինոդեբյուտը կայացել է 2000 թվականին՝ իր հոր «Ասա, որ սիրում ես» ֆիլմում։ Այդ ֆիլմում նկարահանվելու համար Հրիթիկ Ռոշանն ստացել է Filmfare Award մրցանակ՝ լավագույն դեբյուտի և տղամարդու լավագույն դերի համար։ Հետագայում նկարահանվել է «Եվ թախծի, և ուրախության մեջ» (2001 թ.), «Դու մենակ չես» (2003 թ.), «Երբ մեկ կյանքը քիչ է» (2007 թ.), «Կյանքը ձանձրալի չի կարող լինել» (2011 թ.) և այլ ֆիլմերում։

## Անձնական կյանքը
Հրիթիկ Ռոշանը 2000 թվականին ամուսնացել էր դերասան և ռեժիսոր Սանջայ Խանի դստեր՝ Սյուզաննա Խանի հետ։ Այդ ամուսնությունից ունեցել է երկու որդի, սակայն շուրջ 13 տարի տևողությամբ համատեղ կյանքից հետո, 2014 թվականին նրանք ամուսնալուծվել են։

## Ֆիլմագրության ընտրանին

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Պարողներ
Արտաշես Բաղդասարյան

**Արտաշես Արմենի Բաղդասարյան** (), հայ ֆուտբոլիստ, պաշտպան։

## Ակումբային կարիերա
2006 թվականի ամռանը Բաղդասարյանը «Կիլիկիայից» տեղափոխվել է «Սուպերֆունդ»՝ կնքելով երկու տարվա պայմանագիր։ Ավստրիայի առաջնության սկզբին մասնակցելով երկու խաղի՝ Բաղդասարյանը վնասվածք է ստացել։ Ապաքինումը երկար ժամանակ է պահանջել։ Ի վերջո, յոթ ամիս անց նրա հետ պայմանագիրը խզվել է երկկողմանի համաձայնությամբ.

## Կարիերան հավաքականում
Բաղդասարյանը առաջին անգամ հրավիրվել է Հայաստանի հավաքական 2005 թվականի հոկտեմբերին, սակայն դեբյուտը կայացել է հաջորդ տարի։ Առաջին և միակ խաղն ազգային հավաքականի կազմում անցկացրել է 2006 թվականի մարտի 1-ի Լիմասոլում ընդդեմ Կիպրոսի հավաքականի (0:2)։ Բաղդասարյանը դուրս է եկել մեկնարկային կազմում, իսկ ընդմիջմանը նրան փոխարինել է Արթուր Ոսկանյանը։

## Հետաքրքիր փաստեր
Արտաշես Բաղդասարյանի օգնությամբ հարձակվող Վահե Թադևոսյանը 2006 թվականի սեպտեմբերին պայմանագիր է կնքել Շվեյցարիայի «Առաու» ակումբի հետ:.

## Ձեռքբերումներ
*  **«Միկա»**
** Հայաստանի գավաթի խաղարկություն եզրափակչի մասնակից - 2005

## Ծանոթագրություն

## Արտաքին հղումներ
* 
* Ֆուտբոլիսի էջը ՀՖՖ պոշտոնական կայքում
* Ֆուտբոլիստի էջը armfootball.tripod.com կայքում 
* Ֆուտբոլիստի էջը footballdatabase.eu կայքում 
* Ֆուտբոլիստի էջը worldfootball.net կայքում 
* 
* Ֆուտբոլիստի էջը soccerway.com կայքում 

Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Միկայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փյունիկի ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Կիլիկիայի ֆուտբոլիստներ
Կատեգորիա:Ուլիսի ֆուտբոլիստներ
Աբհիշեկ Բաչչան

**Աբհիշեկ Բաչչան** (հինդի` अभिषेक बच्चन, ), հնդիկ դերասան և պրոդյուսեր, Filmfare Awards-ի եռակի մրցանակակիր` տղամարդու երկրորդ պլանի լավագույն դերի համար։

## Կենսագրություն
Աբհիշեկ Բաչչանը ծնվել է հայտնի դերասան Ամիթաբհ Բաչչանի և դերասանուհի Ջայա Բհադուրիի ընտանիքում, որտեղ մեծանում էր նաև նրա ավագ քույրը՝ Շվետան։ Մանկության տարիներին Աբհիշեկը տառապում էր դիսլեկսիայով (գրավոր խոսքի ընկալման հետ կապված խախտում)։ Սովորել է Շվեյցարիայում ` հեղինակավոր մասնավոր դպրոցում։

Կինոդեբյուտը կայացել է 2000 թվականին՝ «Մերժվածները» ֆիլմում։ Առաջին հաջողված ֆիլմը «Ես խենթանում եմ սիրուց» (2003 թ.) կինոնկարն էր։ Հետագայում նկարահանվել է «Դու և ես» (2004 թ.), «Գեղեցկուհի Լակնաուն» (2006 թ.) և այլ ֆիլմերում։

## Անձնական կյանքը
2002 թվականին Աբհիշեկ Բաչչանը և դերասանուհի Կարիսմա Կապուրը հայտարարել էին իրենց ամուսնության մասին, սակայն չորս ամիս անց նրանք բաժանվեցին։ 2007 թվականին Աբհիշեկ Բաչչանն ամուսնացավ դերասանուհի և ֆոտոմոդել Այշվարիա Ռայի հետ։ 2011 թվականին ծնվել է նրանց դուստրը։

## Մասնակի ֆիլմագրություն

## Ծանոթագրություններ

Կատեգորիա:Հնդիկ դերասաններ
Կատեգորիա:Մումբայ քաղաքում ծնվածներ
Կատեգորիա:Հնդիկ պրոդյուսերներ
Կատեգորիա:Հնդիկ կինոդերասաններ
Շոն գառնուկը (մուլտֆիլմ)

**«Շոն գառնուկը»** (), բրիտանական «Aardman Animations» and «HiT Entertainment» ընկերության լիամետրաժ մուլտֆիլմը Շոն գառնուկի մասին, ով համանուն մուլտսերիալի հերոս է։ Նաև համարվում է սփին-օֆ *Aardman* ընկերության «Ուոլլես և Հորմիթ» ֆիլմի համար, որտեղ առաջին անգամ օգտագործվել է Շոն հերոսը։ Մուլտֆիլմը ստեղծվել է պլաստիլինե և համակարգչային անմացիաների միաձուլման շնորհիվ։ Համաշխարհային պրեմիերան կայացել է 2015 թվականի հունվարի 24-ին ԱՄՆ-ում համաշխարհային «Սանդենս» կինոփառատոնի ժամանակ,Ռուսաստանում պրեմիերան կայացել է 2015 թվականի մարտի 26—ին։

Մուլտֆիլմի համար երգերը գրել է անգլիացի կինոկոմպոզիտոր Իլան Էշքերին։

## Սյուժե
Մի անգամ Շոն գառնուկի կատակի պատճառով ագարակատերը ստիպված է լինում գնալ քաղաք։ Կատարվածի համար մեղավորը, հոտը և հովվաշուն Բիտցերը ստիպված են լինում գնալ մեծ քաղաք, որպեսզի գտնեն ագարակատիրոջը և փրկեն նրան...

## Դերերը հնչյունավորել են
* Ջասթին Ֆլեթչեր — *Շոն գառնուկ, Թիմմի*
* Ջոն Սփարքս — *ագարակատեր, շուն Բիտցեր*
* Ռիչարդ Վեբբեր — *Շիրլի*
* Օմիդ Ջալիլի — *Թրամփեր*
* Քեյթ Հորբոր — *Թիմմի մայրը, Մերիլ*
* Թիմ Հենդս — *Սլիփ*
* Սայմոն Գրինհոլլ — *Երկվորյակներ*
* Էնդի Նայման — *Նաթս*
* Էմմա Թեյթ — *Հեյզել*
* Ջեք Փոլսոն — *էպիզոդ*
* Շոն Քոննիլի — *Մետր Դ, գոլֆիստ, ստիլիստներ, ձի Պանտո, հոսպիտալի պացիենտ*
* Հենրի Բյորտոն — *Մանկական բժիշկ, կենդանիների ապաստարանի հաճախորդ*
* Նիք Փարք — *Իր դերում*

մինի|Թրամփերի հնչյունավորող Օմիդ Ջալիլին
մինի|Նիք Փարք

## Արտադրություն
2011 թվականի հունվարին BBC-ն հայտնել է, որ «Aardman» ստուդիան սկսել է աշխատանքը լիամետրաժ մուլտֆիլմի վրա, որը Շոն գառնուկի մասին է, և որը պետք է թողարկվեր 2013/2014 թվականներին։ 2013 թվականի ապրիլին հայտարարվել է, որ սցենարիստները և ռեժիսորները կլինեն Ռիչարդ Թարզաքը և Մարկ Բյորթոնը (որոնք հայտնի են «Մադագասկար»-ից), նաև այն, որ ֆիլմը կֆինանսավորվի ֆրանսիական StudioCanal ընկերության կողմից։ Նկարահանումները սկսվել են 2014 թվականի հունվարի 30-ին։ Երկու ամիս անց՝ 2014 թվականի ապրիլի 3-ին, հրապարակվել են ֆիլմի պաստառը և թիզեր-թրեյլերը։ Նկարն էկրան է բարձրացել 2015 թվականի փետրվարի 6-ին։ Հենց այդ օրն այն ցուցադրվել է Մեծ Բրիտանիայում, Իռլանդիայում, Ֆինլանդիայում և այլ եվրոպական երկրներում։

## Քննադատություն
Ֆիլմը բարձր է գնահատվել ռուս և օտարեկրյա քննադատների կողմից՝ ստանալով ընդհանուր բարձր կարծիք։ *[[Rotten Tomatoes]]* կայքում հայտարարվել է 100% դրական գնահատական 30 քննադատների կողմից՝ ստանալով 10 բալյան համակարգում 8,1 միջին գնահատականը։ *[[Metacritic]]*-ում ֆիլմը ունեցել է 100-ից 77 բալ հիմնականում 6 գրախոսնակների կողմից։ Ռուս քննադատները տվել են ֆիլմին միայն դրական գնահատականներ։

 Գռեհիկ և շաբլոնային է, բայց ծիծաղելի և հրապուրիչ անիմացիոն կատակերգություն է ագարակատիրոջ և իր գառնուկների արկածների մասին մեծ քաղաքում։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2015 մուլտֆիլմեր
Կատեգորիա:StudioCanal ֆիլմեր
Կատեգորիա:Բրիտանական մուլտֆիլմեր
Կատեգորիա:Բրիտանական ֆիլմեր
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմեր շների մասին
Երիտասարդական պալատ

**Երիտասարդական պալատ** (ժողովրդական լեզվում տարածված է նաև **«Կուկուրուզնիկ»** անվանումը), նախկին հյուրանոց և համալիր Երևանում։ Հիմնադրվել է 1970-ական թվականներին, գործել է «Ինտուրիստ» համակարգի շրջանակներում՝ որպես պետական ձեռնարկություն։

## Պատմություն
ԽՍՀՄ հիմնադրման 50-ամյակի առթիվ խորհրդային իշխանությունները որոշել են բոլոր հանրապետությունների մայրաքաղաքներում երիտասարդական պալատներ կառուցել։ Նախատեսվում էր Երևանում պալատը կառուցել բարձրադիր՝ բոլոր կողմերից տեսանելի տեղում։ Ընտրվեց Քանաքեռի բարձունքը՝ Աբովյան փողոցի վերջում, որտեղ ավարտվում է Ալեքսանդր Թամանյանի գլխավոր պլանի հյուսիսային հատվածը։ Կառույցի գումարները հատկացվում էին Մոսկվայից։ Պալատի կառուցման նպատակն էր, որպեսզի տարբեր հանրապետություններից ժամանած երիտասարդները հանդիպեին այնտեղ, շփվեին, սիմպոզիումներ, փառատոներ կազմակերպեին, զբաղվեին սպորտով և այդ ողջ ընթացքում բնակվեին շենքի տարածքում գործող հյուրանոցում։ 1970-ական թվականների կեսերին Հայաստանի Կոմերիտմիության ղեկավար Ստեփան Պողոսյանը առաջարկել էր ճարտարապետներ Հրաչյա Պողոսյանին, Արթուր Թարխանյանին և Սպարտակ Խաչիկյանին զբաղվել այդ նախագծով։ Շենքի կառուցման վայրի համար կար մի քանի տարբերակ ևս՝ Ազգային ժողովի ետնամասում գտնվող տարածքը, Պասկևիչի բլուրը և այլն։ Ի վերջո, ինչպես նշվեց, այն կառուցվեց Աբովյան պուրակին կից։
Շինարարական աշխատանքները բարդ էին, այդ պատճառով պալատը կառուցվում էր մաս առ մաս։

Էստրադային դահլիճը, որն ուներ 1000 նստատեղ, ավելի ուշ է կառուցվել։ Շենքի ամենավերևի հարկում կար պտտվող հատակով սրճարան։ Հարկաբաժինը մեկ ժամվա ընթացքում պտտվում էր իր առանցքի շուրջը՝ այցելուներին հնարավորություն տալով դիտելու Երևանի ամբողջ համայնապատկերը։ Այն Մոսկվայի Օստանկինո հեռուստաաշտարակից հետո երկրորդ պտտվող կառույցն էր Միությունում։

1979 թվականին տեղի ունեցավ Երիտասարդական պալատի բացման արարողությունը։
 
Այն հարուստ էր արվեստի գործերով։ Բարում տեղադրված էր քանդակագործ Մկրտիչ Մազմանյանի «Ադամ և Եվա» ոսկեզօծ քանդակը, սպասասրահում՝ Թոմ Գևորգյանի «Գարուն» քանդակը։ Պալատը զարդարում էին Արմինե Կալենցի՝ Հայաստանը պատկերող որմնանկարները, Նելի Ասատրյանի գոբելեն աշխատանքը, Մարտին Զաքարյանի վիտրաժները, Զորիկ Ստեփանյանի պատրաստած Հայաստանի փայտե քարտեզը։ Այս ստեղծագործությունների ճակատագիրը ներկայումս անհայտ է։

2005 թ. հոկտեմբերի 20-ի Երևանի քաղաքապետարանի քանդման N40 թույլտվությամբ երկու տարում Երևանի նախկին Երիտասարդական պալատ հյուրանոցային մասնաշենքը քանդվեց «Հայսեյսմշին» և ԿՊԳՀ-ի եզրակացության հիման վրա, որը ստորագրել էր Երևանի գլխավոր ճարտարապետ Սամվել Դանիելյանը։

## Պատկերասրահ

Youth Palace 02.tif
Երիտասարդական պալատ.jpg
Youth Palace design plan.jpg|Երիտասարդական պալատի ճարտարապետական նախագիծը
Youth Palace sculpture.tif|Քանդակ Երիտասարդական պալատում
Youth Palace bar.jpg|Երիտասարդական պալատի բարը


## Գրականություն
* Հրաչյա Պողոսյան. Պալատը բլրի վրա, «Գարուն» 1967, № 6: 
* Կարեն Բալյան, «Արթուր Թարխանյան, Սպարտակ Խաչիկյան, Հրաչյա Պողոսյան», Tatlin, 2012

## Ծանոթագրություններ

## Արտաքին հղումներ
*Պլանի գլխի Պալատը՝ «կրծած կուկուռուզը»

Կատեգորիա:1970 հիմնադրումներ Երևանում
Կատեգորիա:2005 կազմալուծումներ Երևանում
Կատեգորիա:2005 քանդված շենքեր և կառույցներ
Կատեգորիա:Երևանի հյուրանոցներ
Աշոտ Կարապետյան (գեներալ)

**Աշոտ Մաքսիմի Կարապետյան** (), ՀՀ իրավապահ մարմինների գործիչ, ՀՀ ոստիկանության Երևան քաղաքի վարչության պետ, ոստիկանության գեներալ-մայոր (2015)։

## Կրթություն
* 1978 թ. ավարտել է Երևանի Կ. Մարքսի անվան պոլիտեխնիկական ինստիտուտը։
* Ավարտել է ՀՀ ոստիկանության ակադեմիան։

## Ծառայությունը ոստիկանությունում
* 1993-1995 թթ. - Երևանի Խորհրդային շրջանի ներքին գործերի բաժնի քրեական հետախուզության բաժանմունքի օպերլիազոր, ապա՝ ավագ օպերլիազոր։
* 1995 թ. - Երևանի Մաշտոցի ներքին գործերի բաժնի քրեական հետախուզության բաժանմունքի ավագ օպերլիազոր։
* 1995-1996 թթ. - ՀՀ Ներքին գործերի նախարարության կազմակերպված հանցավորության դեմ պայքարի գլխավոր վարչության ավագ օպերլիազոր, ապա՝ կարևոր գործերով ավագ օպերլիազոր։
* 1996-1997 թթ. - ՀՀ Ներքին գործերի նախարարության կազմակերպված հանցավորության դեմ պայքարի գլխավոր վարչության 4-րդ վարչության պետ։
* 1997-1998 թթ. - Երևան քաղաքի ներքին գործերի վարչության Խորհրդային ներքին գործերի բաժնի Քանաքեռի քաղաքային միլիցիայի բաժանմունքի պետի տեղակալ։
* 1999 թ. - Երևան քաղաքի ներքին գործերի վարչության Խորհրդային ներքին գործերի բաժնի քրեական հետախուզության բաժանմունքի պետի տեղակալ հետախուզության գծով։
* 1999-2001 թթ. - Երևան քաղաքի ներքին գործերի վարչության Խորհրդային ներքին գործերի բաժնի քրեական հետախուզության բաժանմունքի պետ։
* 2001-2004 թթ. - Երևան քաղաքի ներքին գործերի վարչության Խորհրդային ներքին գործերի բաժնի պետի օպերատիվ գծով տեղակալ։
* 2004-2007 թթ. - ՀՀ ոստիկանության Արարատի մարզային վարչության պետի օպերատիվ գծով տեղակալ։
* 2007-2009 թթ. - ՀՀ ոստիկանության Երևան քաղաքի վարչության Խորհրդայինի բաժնի պետ։
* 2009-2011 թթ. - ՀՀ ոստիկանության Երևան քաղաքի վարչության Կենտրոնականի բաժնի պետ։
* 2011-2013 թթ. - ՀՀ ոստիկանության քրեական հետախուզության գլխավոր վարչության պետ։
* 2013 թ.ապրիլի 15-ին ՀՀ ոստիկանության պետի հրամանով նշանակվել է ՀՀ ոստիկանության Երևան քաղաքի վարչության պետ։

## Պարգևներ և կոչումներ
* «Հասարակական կարգի գերազանց պահպանման համար» մեդալ (2009)։
* Ոստիկանության գեներալ-մայոր (2015)։
* ՀՀ ոստիկանության և այլ նախարարությունների ու գերատեսչությունների պարգևներ։
* ՌԴ Ներքին գործերի մինիստրության պարգևներ։

## Մեղադրանքներ
Ընդդիմադիր գործիչ, Բրյուսելում քաղաքական ապաստան գտած Գրիշա Վիրաբյանը պնդում է, որ 2004 թ. ապրիլին Աշոտ Կարապետյանը ՀՀ ոստիկանության Արարատի մարզային վարչության շենքում իրեն ծեծի է ենթարկել, ինչի վետևանքով Վիրաբյանը վիրահատվել է։ Աշոտ Կարապետյանը հերքում է այդ մեղադրանքները։

Ամուսնացած է, ունի երկու որդի։

Մահացել է 2019 թվականի նոյեմբերի 28-ին Ռուսաստանի Դաշնության Պյատիգորսկ քաղաքում գտնվող՝ իր գարեջրի գործարանում տեղի ունեցած գազի պայթյունի հետևանքով։

## Ծանոթագրություններ

Կատեգորիա:«Հասարակական կարգի գերազանց պահպանման համար» մեդալակիրներ
Կատեգորիա:ՀՀ ոստիկանության գեներալ-մայորներ
Արագություն։ Ավտոբուս 657

**Արագություն։ Ավտոբուս 657** (), ռեժիսոր Սկոտ Մանի կրիմինալ թրիլլեր։ Նկարահանվել է Ստիվեն Սեֆերի և Մաքս Ադամսի գրած սցենարի հիման վրա։ Գլխավոր դերերում հանդես են գալիս դերասաններ Ռոբերտ Դե Նիրոն, Ջեֆրի Դին Մորգանը, Քեյթ Բոսվորտը, Դեյվ Բատիստը։ Սցենարի հիմքում ընկած է մի մարդու պատմություն, ով ստիպված է լինում թալանել կազինո և այդ գումարով փրկել դստեր կյանքը։

Նկարահանումներն սկսվել են 2013 թվականի նոյեմբերի 6-ին և անցակացվել են Ալաբամա նահանգի Մոբիլ քաղաքում։ Ֆիմը համաշխարհային հանդիսատեսին է ներկայացվել 2015 թվականի նոյեմբերի 11-ին։ Ֆիլմի բյուջեն կազմում է 22 մլն դոլլար։

## Սյուժե
Վոնն (Ջեֆրի Դին Մորգան) աշխատում է հայտնի կազինոներից մեկում։ Նրա դուստրը հիվանդ է և նրան գումար է անհրաժեշտ դստեր վիրահատության համար։ Գումարն ստանալու ակընկալիքով դիմում է իր գործատուին՝ Ֆրենկ Պոուպին (Ռոբերտ Դե Նիրո), ով մերժում է Վոնին։ Նա որոշում է թալանել կազինոն։ Նրան են միանում նաև իր ծանոթները։ Կազինոն կողոպտելու ծրագրի ամեն կետը մանրամասն քննարկում են։ Դժվարությամբ կարողանում են դուրս գալ կազինոյից։

Հայտնվելով անելանելի վիճակում նրանք առևանգում են ավտոբուսը և պատանդ վերցնում ուղևորներին։ Հանցավոր եռյակին սկսում են հետապնդել մի կողմից ոստիկանությունը, մյուս կողմից՝ Ֆրենկի աշխատակիցները։

## Դերերում

## Գնահատականներ
Ֆիլմն արժանացել է բացասական գնահատականների։ Կինոքննադատներից մեկը՝ Ռոջեր Էբերտը 4-ից 1 է գնահատել։ Metacritic կայքում հավաքել է 37 բալ 100։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2015 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան քրեական թրիլեր ֆիլմեր
Մյուրից

**Մյուրից** (, մորչե բառից՝ փոքր ծով), քաղցրահամ լիճ Գերմանիայի Մակլենբուրգ երկրամասում։

Մյուրիցը ամենամեծ լիճն է, որն ամբողջությամբ է գտնվում է Գերմանիայի տարածքում։

## Աշխարհագրություն
### Ձևավորում

Լիճն առաջացել է վերջին Սառցե դարաշրջանի հետևանքով։ Հետագայում հալվող սառցադաշտերի առաջացրած գոգավորությունում առաջացել է Մյուրիցը։

### Մյուրից ազգային պարկ
Տարածքը ազգային պարկ է հռչակվել 1990 թվականին։ Այն զբաղեցնում է ավելի քան 318 կմ² տարածք, որի շուրջ 65 % պատված է անտառներով, 12 % լճերով, 8 % կազմում են ճահիճները և 6 %  մարգագետիններն ու արոտավայերը։ Տարածքի ներկայիս լանդշաֆտը ձևավորվել է 15 000 տարի առաջ։ Սառցադաշտերի հետևանքով այստեղ առաջացել են մորենների, գլաքարերի կուտակումներ ու բազմաթիվ գոգավորություններ։ Վերջիններս գերակշռում են այս լանդշաֆտում և հանդես են գալիս լճակների ու լճերի տեսքով։

Ազգային պարկում հաշվվում են շուրջ 100 լճեր ու հազարավոր փոքր ջրային ավազաններ։

### Ֆլորա
Լճի շրջակայքում հիմնականում աճում են եղեգնի մացառուտներ և ճահճային անտառակներ։ Իսկ լճի հարևանությամբ տարածված են սոճու հսկայական անտառներ։

### Բնակավայրեր
Մյուրիցի ափամերձ գոտում գտնվող քաղաքներից ամենամեծը Վարենն է։ Մյուս բնակավայրերից են (տեղաբաշխումը ժամ-սլաքի ուղղությամբ) Ռեխլինը, Պրիբորնը, Ֆիպպերովը, Լյուդորֆը, Գոտտունը, Զիտովն ու Կլինկը։

## Ծանոթագրություններ

## Արտաքին հղումներ
* Մյուրից ազգային պարկ 

Կատեգորիա:Գերմանիայի լճեր
Կատեգորիա:Եվրոպայի լճեր
Քնեսեթի պահակախումբ

thumb|300px|Քնեսեթի պահակը
**Քնեսեթի պահակախումբ** կամ **Միշմար հա-Քնեսեթ** (), Իսրայելի խորհրդարան՝ Քնեսեթի պահպանության նպատակով ստեղծված հատուկ նշանակության ստորաբաժանում։

Քնեսեթի պահակախումբը կազմավորված է 1959 թվականի հունվարին՝ Քնեսեթի կազմավորման 10-ամյակին ընդառաջ։ Պահակախմբի խնդիրների մեջ է մտնում Քնեսեթի վարչական շենքի և դրա մեջ գտնվող անձնակազմի պահպանությունն ու պաշտպանությունը։

## Սպառազինություն
Պահակախմբի ամեն անդամը զինված է մինիուզիով, որը միայն դասական ուզիի սովորական փոքրացված տարբերակը չէ, այլ ունի առանցքային տարբերությունը՝ դասական մինիուզիի փակաղակը և զարկանը առանձին դետալներ են։ Դրանից բացի փողն ունի երկու ձևավոր փորագրություն ավտոմատիկ հրաձգության ժամանակ զենքի «հեռացման» էֆեկտը նվազեցնելու համար։ Քնեսեթի պահակախմբի հետ միասին այդ մոդիֆիկացիան են ընդունել նաև Անվտանգության ընդհանուր ծառայության թիկնապահները, Դուվդևանը, Շայեթեթ-13-ը և Բանտերի վարչության հատուկ այլ ստորաբաժանումները։

## Արտաքին հղումներ
* Քնեսեթի պահակախմբի լուսանկարները
* Waronline.org Քնեսեթի պահակախմբի գլխաշորերը 

Կատեգորիա:Իսրայելի անվտանգության ծառայություններ
Կատեգորիա:Անվտանգության և պաշտպանության ապահովման ծառայություններ
Կատեգորիա:Քնեսեթ
Աուրիպիգմենտ

**Աուրիպիգմենտ** ( – ոսկի +  – ներկ), միներալ, արսենի սուլֆիդ, As_2S_3։ Բյուրեղագիտական համակարգը մոնոկլինային է։ Կիտրոնագույն կամ ոսկեդեղին նյութ է, երբեմն գորշավուն։ Տաքացնելիս կարմրում է։ Լուծվում է արքայաջրում և ալկալիների լուծույթներում։ Կարծրությունը՝ 1,5–2, խտությունը՝ 3490 կգ/մ³։ Տարածված է ցածր ջերմաստիճանային հանքավայրերում՝ սովորաբար զուգորդված ռեալգարի, անտիմոնիտի և այլ միներալների հետ, ինչպես նաև հրաբուխների խառնարաններում ու հանքային տաք ջրերի նստվածքներում։ Աուրիպիգմենտի հանքավայրեր կան Վրացական ԽՍՀ–ում (Լուխումի), Նախիջևանի ԻԽՍՀ–ում (Զուլֆա), ՀԽՍՀ–ում (Սալվարդ, Սիսիանի շրջան), Յակուտիայում,ԱՄՆ–ում և այլուր։ Օգտագործվում է արսենի միացությունները ստանալու համար։

## Ծանոթագրություններ

Կատեգորիա:Արսենի սուլֆիդներ
Կատեգորիա:Միներալներ
Կատեգորիա:Գունանյութեր
Թանգարանային կրթության կենտրոն

**Թանգարանային կրթության կենտրոն,** թանգարանները կրթական միջավայրի վերածող կենտրոն:

## Պատմություն
Երևանյան «Թանգարանային կրթության կենտրոնը» գործում է Արամ Խաչատրյանի տուն-թանգարանում: Կենտրոնը հիմնվել է Դի-Վի-Վի Ինթերնեյշնալ (Գերմանիայի ժողովրդական բարձրագույն դպրոցների միության միջազգային համագործակցության ինստիտուտ) կազմակերպության, «Թանգարանների աշխատողների և բարեկամների ասոցիացիայի» և Արամ Խաչատրյանի տուն-թանգարանի միջև 2015
հոկտեմբերի 2-ին կնքված հուշագրի արդյունքում: 

Կրթական ծրագրերը կազմում են թանգարանների գործունեության կարևոր մասը: Կենտրոնը նպաստում է թանգարաններում կրթական ծրագրերի մշակմանն ու ներդրմանը, այլընտրանքային կրթության զարգացմանը, մեթոդական ձեռնարկների ու խորհրդատվության տրամադրմանը, թանգարանային աշխատողների հմտություներին ուղղված մասնագիտական դասընթացների, սեմինարների կազմակերպմանը:

Թանգարանային կրթության կենտրոնի ստեղծման նպատակն է սատարել և օգնել կրթական ծրագրերի նախագծմանն ու ներդրմանը հայաստանյան 
թանգարաններում, միջազգային փորձի տեղայնացումը Հայաստանում:

Թանգարանային կրթության կենտրոնում անցկացվում են թանգարանային կրթության օրեր, վարպետաց դասեր, կրթական ծրագրերի շնորհանդեսներ, մասնագիտական քննարկումներ և դասախոսություններ թանգարանային աշխատողների և հանրակրթական դպրոցների ուսուցիչների համար:

## Տես նաև
* Թանգարանների միջազգային խորհուրդ
* Թանգարանների միջազգային օր

## Ծանոթագրություններ

## Արտաքին հղումներ
* Երևանում բացվել է թանգարանային կրթության կենտրոն
* Թանգարանային կրթության կենտրոնի բացումը և «Շարունակական կրթությունը թանգարաններում» Եվրոպական ուղեցույցի շնորհանդեսը
* http://museumedu.am 

Կատեգորիա:Հայաստանի թանգարաններ
Կատեգորիա:Կրթական կազմակերպություններ
Աքերին

**Աքերին** (), պերկեսանմանների ընտանիքի ձուկ։ Մարմնի երկարությունը 10–20 սմ (երբեմն՝ 30 սմ), քաշը 20–50 գ, դունչը՝ բութ։ Մեջքը և կողքերը դեղնականաչավուն են։ Կուրծքը և փորը զուրկ են թեփուկներից։ Տարածված է Եվրոպայում, Հյուսիսային Ասիայում։ Ապրում է մեծ մասամբ լճերում, գետերում, երբեմն աղի ջրերում։ Ձվադրում է ապրիլ–հունիս ամիսներին, ավազոտ, քարքարոտ տիղմում։ Սնվում է մանր ձկներով, միջատներով, որդերով, ձկնկիթով։

Կատեգորիա:Պերկեսանմաններ
Վասալ

**Վասալ**, ֆեոդալ միջնադարյան Արևմտյան Եվրոպայում, որը որպես ֆեոդ (ավատ) հող էր ստանում մի այլ ֆեոդալից (սենյորից)՝ պարտավորվելով նրա համար կատարել զինծառայություն(40 օր տարվա մեջ), մասնակցել ֆեոդալական կուրիային (խորհրդին)։ 
Սենյորը պարտավոր էր պաշտպանել իր վասալին և նրա ունեցվածքը։ Սկզբում ցմահ տրվող հողերը (բենեֆիցիում) աստիճանաբար դարձել են պայմանական տիրույթներ (ավատ, ֆեոդ, լեն)։ Արևմտյան Եվրոպայում թագավորները և խոշոր ֆեոդալները զինվորական ծառայության դիմաց տալիս էին հող, կայք կամ եկամտի այլ աղբյուր։

## Տես նաև
* Վասալիտետ

Կատեգորիա:Ավատատիրություն
Կատեգորիա:Եվրոպայի պատմություն
Խաչիկ Նազարեթյան

**Խաչիկ Հակոբի Նազարեթյան** (), հայ դերասան։ ՀԽՍՀ վաստակավոր արտիստ (1965)։

## Կենսագրություն
Խաչիկ Նազարեթյանը ծնվել է Բուլղարիայի Պլովդիվ քաղաքում։ 1946 թվականին հայրենադարձել է, ապրել Ստեփանավան քաղաքում, 1949-1957 թվականներին եղել է Ստեփանավանի շրջանային ժողովրդական, 1957-1977 թվականներին՝ Երևանի պատանի հանդիսատեսի թատրոն, 1977 թվականից՝ Սունդուկյանի անվան թատրոնների դերասան։

## Ներկայացումներ
* Նիլ՝ Գորկու «Քաղքենիներ»
* Գնդապետ Բագրատյան՝ Մ. Շաթիրյանի «Երաժշտախումբ», ՊՀԹ-ների համամիութենական փառատոնի 1-ին մրցանակ, Մոսկվա, 1958 
* Օգսեն՝ Հակոբ Պարոնյանի «Պաղտասար աղբար»
* Մանուկ աղա՝ Պարոնյանի «Մեծապատիվ մուրացկաններ»
* Տուլլոս Օֆիդիոս՝ Ուիլյամ Շեքսպիրի «Կորիոլան», ԽՍՀՄ պետական մրցանակ՝ 1981 
* Օթարյան՝ Շիրվանզադեի «Պատվի համար»

## Ֆիլմեր
* «Պատվի համար», 1956 
* «Նվագախմբի տղաները», 1960 
* «Վերադարձ», 1972 
* «Աստղային ամառ», 1978 
* «Երջանկության մեխանիկան», 1982
* «Շնչառություն», 1988

## Ծանոթագրություններ

## Արտաքին հղումներ
* Назаретян Хачик Акопович

Կատեգորիա:ԽՍՀՄ Պետական մրցանակի դափնեկիրներ
Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Բյուիրոնֆոս

**Բյուիրոնֆոս ** (), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնա։ Մտնում է Վերվեն համայքնի կազմի մեջ։ Համայնքի շրջանն է համարվում Վերվենը։

Համայքնի INSEE ծածկագիրն է 02135։

## Բնակչություն
Համայնքի բնակչությունը 2010 թվականի մարդահամարի տվյալներով կազմել է 1189 մարդ։

## Տնտեսություն
2010 թվականին 734 մարդկանցից (15—64 տարեկան) 507-ը եղել են առավել ակտիվ տնտեսվարողներ, 227-ը եղել են համեմատաբար ոչ ակտիվ (ակտիվության ցուցանիշը կազմել է 69,1 %, 1999 թվականին եղել է 62,1 %)։ 507 ակտիվ քաղաքացիներից 410-ը աշխատել են տարբեր ձեռնարկություններում (242 տղամարդ և 182 կին), անաշխատունակների թիվը կազմել է 97 մարդ (48 տղամարդ և 41 կին)։ 227 ոչ ակտիվ մարդկանցից 41-ը եղել են կամ աշակերտ կամ էլ ուսանող, 76-ը եղել են թոշակառու, 110-ը եղել են ոչ ակտիվ այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Աղբյուրներ
* Վիճակագրության ազգային ինստիտուտ. Բյուիրոնֆոս 

Կատեգորիա:Ֆրանսիայի կոմունաներ
Կատեգորիա:Էնա դեպարտամենտի կանտոններ
Տեգո Կալդերոն

**Տեգո Կալդերոն** (, իրական անունը՝ Տեգի Կալդերոն Ռոսարիա , ), պուերտոռիկացի դերասան։

## Կենսագրություն
Տեգո Կալդերոնը ծնվել է 1972 թվականի փետրվարի 1-ին, Պուերտո Ռիկոյի Սենթուրս քաղաքում, ուսուցչի և առողջապահության նախարարության աշխատողի ընտանիքում։ Երիտասարդ տարիքում նրանք մեկնել է Մայամի, որտեղ նրա վրա մեծ ազդեցություն են թողել բազում երաժշտական ժանրեր։ Այդ վաղ տարիքում նա սովորել է հարվածային գործիքներ նվագել և դրա շնորհիվ սկսել է նվագել մի ռոք խմբում։ Տեգոն նշել է, որ նրա ծնողները եղել են Իսմայել Ռիվերի երկրպագուները; Նույն խոսքում նշել է նաև, որ իր հորը միշտ դուր է եկել ջազը։ Վերջիվերջո նա մշակել է այնպիսի երաժշտական ոճ, որի մեջ միավոված են սալսը, դենսհոլլան և հիփ հոփ երաժշտական ժանրերը։ Իր երգերում նա հատուկ նշում է քաղաքային կյանքը։

## Վաղ երաժշտական կարիերա
Տեգոն առաջին անգամ հայտնվել է այլ ռեփերների ալբոմներում, որը նրա թույլ տվեց պայմանագիր կնքել «White Lion» լեյբլի հետ։ 2002 թվականին, իր վեկալային դասերից հետո նա թողարկում է իր առաջին մենակատար ալբոմը, որն ուներ «El Abayarde» անվանումը։ Չնայած նրան, որը ռեգգեթոնը համարվում էր «ընդհատակյա» ժանր, Տեդոյի այս ալբոմը թողարկումից հետո վաճառվեց 50 000 օրինակով։ «El Abayarde» ալբոմի թողարկումից երեք ամիս հետո Կալդերոնը կազմակերպեց իր առաջին համերգը։

## 2005 - ներկա
2005 և 2006 թվականներին տեգոն Նյու Յորքում մասնակցել է «Պուերտո Ռիկոյի Օրը» շքերթին։ 2005 թվականի ամռանը Կալդերոնը ստորագրել է «Atlantic Records»-ի և «Jiggiri Records» լեյբլի հետ համաձայնագիր է ստորագրել, իր դարձնելով առաջին ռեգգեթոն-կատարողը։

## Երաժշտական ոճ
Կալդերոնը հայտնի է նաև իր երգի տեքստերով, որոնք պարունակում են իրենց մեջ մի առանձնահատուկ միտք, ի տարբերություն այլ կատարողների, որոնց տեքստերը լի են բռնությամբ և ատելությամբ ուղղված կանանց։

## Ֆիլմագրություն

## Սկավառակագրություն

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի դերասաններ
Կատեգորիա:Պուերտոռիկացի դերասաններ
Սառցե դարաշրջան (մուլտֆիլմ, 2016)

**«Սառցե դարաշրջան։ Բախումը անխուսափելի է»** (*«Ice Age»*), ամերիկյան համակարգչային անիմացիոն ֆիլմ, որը պրեմիերան նախատեսվում է հուլիսի 22-ին, 2016 թվականին։Հինգերորդ ֆիլմը Սառցե դարաշրջանի, որի կինոստուդիան է Blue Sky Studios և ընկերությունը 20th Century Fox: Հինգերորդ ֆիլմի տնօրենն է Քուին Լատինե։Ֆիլմի ռեժիսորը Մարկ Տյորմարն է, գլխավոր դերերում Ռեյ Ռոմանոն, Դենիս Լիրին և Ջոն Լեգուիզամոն է։

## Սյուժե
Սկրատի ձգողական դաշտը նրան տանում է դեպի Տիեզերք, որտեղ նա ստեղծում է Արեգակնային համակարգ։ Նրա ընկերները Մէնին, Սիդը և Դիեգոն պետք է լքեն հարազատ տունը և գտնեն նոր տուն։

## Կերպարներ
Մենի 
Սիդ 
Դիեգո 
Էդի 
Դեղձ 
Տատը 
Այծյամ 
Շանգրի 
Ջուլիան 
Ռոջեր 
Արջուկ 
Բաք

## Ծանոթագրություններ

## Աղբյուրներ
http://www.kinometro.ru/release/card/id/15392 
http://deadline.com/2015/08/ice-age-collision-course-underdog-about-ray-1201495681

Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2016 մուլտֆիլմեր
Կատեգորիա:20th Century Fox մուլտֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Սառցե դարաշրջան (մուլտֆիլմեր)
Կատեգորիա:Ֆիլմեր ապոկալիպսիսի մասին
Վասիլ Կուտինչև

**Վասիլ Իվանով Կուտինչև** (), բուլղարացի սպա։ Նա իր ռազմական կարիերան սկսել է 1879 թվականին ` ավարտելով Սոֆիայի ռազմական դպրոցը։ 1885 թվականին նա դարձել է 5-րդ «Դունավ» հետևակային գնդի առաջին գումարտակի հրամանատար։

Նա մասնակցել է Սերբ-բուլղարական պատերազմին և նույն տարում դարձել է 5-րդ գնդի հրամանատար։ Կապիտան Կուտինչևը կռվել է Սլիվինստայի, Դրագոմանի Ղարևբրոդի և Պիրոտ ճակատամարտերում։

Պատերազմից հետո եղել է տարբեր գնդերի հրամանատար և 1904 թվականին նրան շնորհվել է Գեներալ մայոր-ի կոչում։ Չորս տարին անց Կուտինչևը նշանակվել է Առաջին բանակի հրամանատար, որը տեղակայված էր Բուլղարիայի արևմուտքում։

1912 թվականի օգոստոսի 2-ին ցար Ֆերդինանդը իր պաշտոնավարման 25- ամյակի առթիվ վեց անձի կոչումը Գեներալ Մայորից դարձրեց Գեներալ Լեյտնենանտ, այդ թվում նաև Կուտինչևինը։ Սա առաջին դեպքն էր Բուլղարիայի պատմության մեջ, որ ոչ պահեստազորային սպային տրվում է այսպիսի բարձր կոչում։

Առաջին Բալկանյան պատերազմի սկզբում Գեներալ Կուտինչևը դարձավ Առաջին բանակի հրամանատար, ով մասնակցեց Կիրկ Կիլիսեի, Լուլե Բուգասի և Չաթալջյայի ճակատամարտերում։

Պատերազմի ավարտից հետո Կուտինչևը տեղափոխվեց հյուսիս արևմտյան Բուլղարիա, որտեղ Երկրորդ Բալկանյան պատերազմի ընթացքում նա կռվեց սերբերի դեմ։ Մինչդեռ 1913 թվականի հուլիսի 16-ին Կուտինչևը դարձավ երկրորդ բանակի հրամանատար մինչև պատերազմի ավարտը։

Առաջին համաշխարհային պատերազմի ժամանակ նա դարձավ նոր ձևավորված Մորավիայի տարածաշրջանի բանակի հրամանատար։ Իր ծառայության ավարտին նրան շնորհվեց Գեներալ Գնդապետի կոչում, ինչը բուլղարական բանակի ամենաբարձր կոչումն էր, դրանից հետո նա դարձավ պահեստազորային։ Կուտինչևը մահացել է Սոֆիայում 1941 թվականին։

## Ծանոթագրություններ
 

Կատեգորիա:Բուլղարացի գեներալներ
Կատեգորիա:Առաջին համաշխարհային պատերազմի մասնակիցներ